बीबीसी से ख़ास बातचीत में उन्होंने माना कि दोनों पार्टियों में वैचारिक मतभेद हैं और इसीलिए गठबंधन में इतना समय लगा.

उन्होंने कहा, "कई मुद्दों पर हमारे मतभेद हैं, हमारी अपनी-अपनी सोच है. उसका सम्मान करते हुए हमने न्यूनतम साझा कार्यक्रम तैयार किया है ताकि लोगों को अच्छी सरकार दे सकें."

रविवार को शपथ लेने वाली जम्मू कश्मीर की नई सरकार में भाजपा के निर्मल सिंह को उप मुख्यमंत्री पद की शपथ दिलाई गई जबकि सरकार का नेतृत्व पीडीपी नेता मुफ़्ती मोहम्मद सईद को सौंपा गया.

बदलाव के संकेत नहीं

धारा 370 और सशस्त्र बल विशेषाधिकार क़ानून पर पूछे जाने पर उन्होंने कहा, "जिन मुद्दों पर विवाद है और उन पर हमारा क्या क्या नजरिया है, उनका जिक्र न्यूनतम साझा कार्यक्रम में किया गया है, हम देंखेंगे कि क्या रास्ता आगे निकलता है."

समाप्त

दोनों पार्टियों के बीच गठबंधन को निर्मल सिंह 'वैचारिक गठबंधन नहीं, बल्कि सरकार के लिए बना गठबंधन' बताते हैं.

न्यूनत साझा कार्यक्रम में इन दोनों ही मुद्दों पर फिलहाल किसी बड़े बदलाव के संकेत नहीं मिलते.

निर्मल सिंह ने कहा कि अभी प्राथमिकता अच्छी सरकार देने की है. 

संविधान क... अधिकतम 4000 वर्णों के लिए लेख जारी रखें:
ी जीत

चुनाव प्रचार के दौरान पीडीपी पर प्रधानमंत्री नरेंद्र मोदी के हमलों पर निर्मल सिंह का कहना है कि 'यही तो लोकतंत्र की ख़ूबसूरती है.'

उन्होंने कहा, "मत भिन्नता के बावजूद अगर लोग इस तरह का जनादेश देते हैं तो इससे वो चाहते हैं कि उन्हें अच्छी और पारदर्शी सरकार मिले. इसे ही लोकतंत्र की ख़ूबसूरती कहते हैं."

कभी अलगाववादी रहे सज्जाद लोन को मंत्रिमंडल में जगह दिए जाने पर उन्होंने कहा कि उन्होंने भारतीय संविधान पर भरोसा जताया है और ये भारतीय संविधान की जीत बताते हैं.

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)